Αυτή τη φορά δεν “πέταξε”. Δεν χάθηκε στους αιθέρες. Πέρασε από την Εθνική Αθηνών – Λαμίας για το τελευταίο του ταξίδι. Από την 114 Πτέρυγα Μάχης στην Τανάγρα έως το Μουσείο της Πολεμικής Αεροπορίας στο Τατόι.

Από νωρίς το πρωί η Τροχαία είχε ενημερώσει τους οδηγούς που θα βρίσκονταν από τις 11:00 έως τις 15:00 στην Εθνική Αθηνών – Λαμίας και πιο συγκεκριμένα στο ρεύμα προς Αθήνα από τον ανισόπεδο κόμβο Τανάγρας μέχρι τη γέφυρα Καλιφτάκη, να είναι ιδιαίτερα προσεκτικοί και πως θα είναι υποχρεωμένοι να κινούνται με 50 χιλιόμετρα.

Αλλά μάλλον όσοι δεν το γνώριζαν ή επέλεξαν να μην αλλάξουν διαδρομή, αποζημιώθηκαν. Γιατί η εικόνα του πολεμικού αεροπλάνου RF-4E στην εθνική οδό ήταν άκρως εντυπωσιακή.

Φωτογραφίες: Eurokinissi